

C:\Users\Administrador\AppData\Local\Microsoft\Windows\INetCache\Content.Word\slash civitta blue.png

2022-08-16

**PROJEKTAS „SUAUGUSIŲJŲ ŠVIETIMO SISTEMOS PLĖTRA SUTEIKIANT BESIMOKANTIEMS ASMENIMS BENDRĄSIAS IR PAGRINDINES KOMPETENCIJAS“**

**TARPTAUTINIO SUAUGUSIŲJŲ KOMPETENCIJŲ TYRIMO ATLIKIMO PASLAUGŲ III-O ETAPO ATASKAITA**

**UAB „Civitta“**

**(atstovaujanti tiekėjų grupei UAB „Civitta“ ir UAB „Eurotela“, veikiančiai 2022-06-07 jungtinės veiklos pagrindu Nr. JVS 22/06/07-1)**

Justė Pačkauskaitė  
Direktorė  
*juste@civitta.com*  
+370 618 24729

TURINYS

[1. Projekto III-io etapo tikslas 3](#_Toc142469860)

[2. Projekto III-io etapo veiklos ir rezultatai 3](#_Toc142469861)

[Priedas Nr. 1. Duomenų gavimo patvirtinimas 5](#_Toc142469862)

[Priedas Nr. 2. Detalūs duomenų tikslinimo rezultatai 5](#_Toc142469863)

# Projekto III-io etapo tikslas

Tarptautinis suaugusiųjų kompetencijų tyrimas (*angl. Programme for the International Assessment of Adult Competencies*) (toliau – PIAAC) atliekamas įgyvendinant vieną iš Europos Sąjungos Struktūrinių fondų lėšų bendrai finansuojamo projekto „Suaugusiųjų švietimo sistemos plėtra suteikiant besimokantiems asmenims bendrąsias ir pagrindines kompetencijas“, Nr. 09.4.2-ESFA-V-715-01-0002, veiklų. PIAAC tyrimą organizuoja Ekonominio bendradarbiavimo ir plėtros organizacija (toliau – EBPO) *(angl. Organisation for Economic Co-operation and Development (sutrump. angl. OECD)* ir jis atliekamas 32 šalyse – šalyse narėse ir partnerėse.

Projekto I-as etapas prasidėjo dar 2022 m. liepos 19 d. BĮ Kvalifikacijų ir profesinio mokymo plėtros centrui su UAB „Civitta“ (atstovaujanti tiekėjų grupei UAB „Civitta“ ir UAB „Eurotela“, veikiančiai 2022-06-07 jungtinės veiklos pagrindu Nr. JVS 22/06/07-1) pasirašius Tarptautinio suaugusiųjų kompetencijų (PIAAC) tyrimo atlikimo paslaugų pirkimo sutartį Nr. BK9-92, ir tęsėsi iki 2022 m. rugpjūčio 31 d. Projekto II-as etapas, kurio metu buvo vykdomas pagrindinis tyrimas ir apklausiami respondentai visoje Lietuvoje, buvo vykdomas 2022 m. rugsėjo mėn. – 2023 m. birželio mėn. III-ias projekto etapas, kurio metu buvo tikslinami tyrimo duomenys, vyko nuo 2023 m. birželio mėn. 17 dienos iki 2023 m. rugpjūčio mėn. 16 d.

Pagrindinis projekto III-io etapo tikslas buvo pateikti reikalingus paaiškinimus dėl tyrimo duomenų, įkeltų į PIAAC konsorciumo serverį. Šias užklausas duomenų paaiškinimui siuntė konsorciumo partneris International Association for the Evaluation of Educational Achievement (toliau – IEA), kurie vykdo tyrimo duomenų pirminį apdorojimą ir tvarkymą.

Toliau šioje ataskaitoje pateikiamas visų projekto III-io etapo metu įgyvendintų veiklų aprašymas bei pagrindiniai rezultatai.

# Projekto III-io etapo veiklos ir rezultatai

Pagrindinius šio etapo darbus vykdė tyrimo duomenų vadybininkas. Esant poreikiui, jam padėjo atrankos vadybininkas bei lauko darbų koordinatoriai.

PIAAC tyrimo duomenys buvo įkelti į IEA serverį 2023 m. birželio mėn. 16 d. Formalus patvirtinimas apie duomenų gavimą iš IEA buvo gautas 2023 m. birželio 27 d. (pridedamas prie ataskaitos kaip Priedas Nr. 1).

2023 m. liepos 3 d. iš IEA buvo gautas laiškas, kuriuo konstatuota, kad konsorciumas yra patenkintas pateiktų duomenų kokybe, bet tuo pačiu prašė patikslinti keletą neatitikimų arba mažai tikėtinų reikšmių, rastų duomenyse. Juos iš esmės galima sugrupuoti į 5 pagrindines grupes:

1. Dėl atvejų, kurie yra SDIF duomenų bazėje, tačiau jų nėra BQR bazėje (5 atvejai);
2. Dėl atvejų, kurie yra BQR duomenų bazėje, bet jų nėra vienoje iš testo rezultatų duomenų bazėje, nors tyrimo pabaigos kodai (disposition codes) rodo, kad jie ten turėtų būti (92 atvejai);
3. Dėl atvejų, kai skirtinguose kintamuosiuose yra nesutampančios reikšmės, pvz., skirtinguose klausimuose nurodytas skirtingas amžius arba mokyklos baigimo metai neatitinka respondento gimimo metų ir pan. (224 atvejai);
4. Dėl atvejų, kuriuose yra mažai tikėtinos kintamųjų reikšmės, pvz., respondentas teigia praleidžiantis labai daug laiko darbe arba skiriantis labai daug laiko papildomam mokymuisi arba užsiimantis labai daug veiklų ir pan. (111 atvejų);
5. Dėl atvejų, kur nurodytas amžius yra už tikslinės grupės ribos (27 atvejai), nenurodytas joks amžius (2 atvejai), išsilavinimo nesutapimai skirtingose klausimyno vietose (68 atvejai).

IEA nereikalavo šių nesutapimų arba mažau tikėtinų reikšmių paaiškinti, daugeliu atveju jos buvo pateiktos tiesiog informacijai. Tačiau tyrimo duomenų vadybininkui pavyko patikrinti ir patikslinti nemažą jų dalį. Pagrindiniai tikslinimo rezultatai pateikiami žemiau, o detalūs rezultatai pateikiami Excel faile 2 priede. Tikrinimo rezultatai:

1. 2 iš 5 atvejų duomenys yra BQR faile, tačiau jie yra nepilni. Kitais trimis atvejais nustatyti priežasties nepavyko. Tikėtina, kad tai techninė programinės įrangos klaida. Viso apklausos periodo metu buvo susiduriama su techninėmis problemomis importuojant duomenis. Ne visus atvejus pavyko išspręsti.
2. Tikėtina, kad šie atvejai taip pat yra techninės programinės įrangos klaidos. Tyrimo pabaigos kodai (disposition codes) yra automatiškai priskiriami programinės įrangos, tad galimai jau iš pradžių buvo priskirti klaidingi kodai. Visais šiais atvejais duomenys yra kituose (nei turėtų būti pagal pabaigos kodą) testo duomenų bazėse. Taigi, galima teigti, kad testai buvo atlikti ir duomenys egzistuoja, tačiau buvo priskirti netinkami pabaigos kodai.
3. Papildomai sukontaktavus su respondentais pavyko patikslinti 92 atvejus, šios reikšmės duomenų bazėje ištaisytos.
4. Šiuo atveju nebuvo galimybės patikslinti informacijos, kadangi ji susijusi su subjektyvia respondento nuomone arba subjektyviu prisiminimo gebėjimu. IEA nė vienu iš šių atvejų ir neprašė tikslinti duomenų.
5. Patikrinti ir patikslinti visi 27 atvejai, kai respondento amžius buvo už tikslinės grupės ribos. Išsiaiškintas amžius abiem atvejais, kai jis buvo nenurodytas. Patikrinti ir patikslinti visi galimi neatitikimai dėl išsilavinimo (68 atvejai).

Šie komentarai buvo nusiųsti IEA 2023 m. liepos mėn. 12 d. 2023 m. liepos 17 d. IEA atsakė į išsiųstus komentarus, kad juos tenkina pateikti paaiškinimai ir jie daugiau klausimų tolesniam duomenų tvarkymui nebeturi. Iškilus papildomiems neaiškumams, gali būti kreiptasi vėliau. Duomenų vadybininkas įsipareigoja atsakyti į užklausas ir teikti reikalingus paaiškinimus dėl duomenų net ir pasibaigus projekto III-iam etapui, t.y. po 2023 m. rugpjūčio 16 d.

# Priedas Nr. 1. Duomenų gavimo patvirtinimas

# Priedas Nr. 2. Detalūs duomenų tikslinimo rezultatai